stanford-oval/wikipedia huggingface dataset:
ג'ף דניאלס
קריירת משחק > קולנוע

דניאלס ערך את הופעות הבכורה שפרצו את דרכו בסרטו של מילוש פורמן "רגטיים" (1981), ובתפקידו כפלאפ הורטון מרצה הקולג' בדרמה הרומנטית "תנאים של חיבה" (1983).
דניאלס קיבל הערכה ושבחים על תפקידיו הקומיים בתחילת דרכו שהתבטאו בשתי מועמדויות לפרס גלובוס הזהב, על הופעותיו בדרמה הקומית של וודי אלן "שושנת קהיר הסגולה" בתור השחקן גיל שאפרד, ועל הופעתו בקומדיית הקאלט של ג'ונתן דמי "משהו פראי" בתור הבנקאי צ'ארלס הנגרר אחר לולו קלת הדעת (מלאני גריפית').
שיחק בסרטו ובפעם הראשונה גם לצדו של וודי אלן בסרט "ימי הרדיו".
שיחק את הרופא רוס ג'נינגס בעל הפחד לעכבישים בקומדיית האימה"ארכנופוביה".
ב-1993 שיחק בדרמת המלחמה ההיסטורית "גטיסברג" את קולונל צבא האיחוד ג'ושוע צ'מברלין, אותו גילם דניאלס גם בסרט ההמשך "אלים וגנרלים" שיצא 10 שנים לאחר מכן.
ב-1994 שיחק דניאלס בשני שוברי קופות, הקומדיה הגסה "טיפשים בלי הפסקה" את הארי דאן חברו ושותפו של לויד כריסמס (ג'ים קארי) במסעם לאספן ומותחן הפעולה "ספיד" בתפקיד הבלש הארי טמפל השותף של המומחה לחבלה ג'ק טרבן (קיאנו ריבס) .
ב-1996 שיחק דניאלס בקומדיית הילדים "101 כלבים וגנבים" בתור מתכנת משחקי הווידאו רוג'ר דירלי בעל הכלב הדלמטי.
ב-1998 שיחק את ביל ג'ונסון בעל חנות הסודה בפנטזיה הקומית "פלזנטוויל".
ב-2002 הופיע לצידו ובסרטו של קלינט איסטווד "רצח מתקתק".
ב-2003 שיחק את לואיס ווייטרס חברו לחיים של ריצ'רד בראון (אד האריס) הגוסס מאיידס בסרט "השעות".
ב-2005 הועמד דניאלס בפעם השלישית בקריירה שלו לפרס גלובוס הזהב לשחקן בתפקיד קומי/מוזיקלי על תפקידו בתור הסופר ברנרד ברקמן המקנא בהצלחתה הספרותית של אשתו ג'ואן (לורה ליני), מה שמוביל לגירושין בדרמה הקומית "חיים בין השורות".
גילם את המוציא לאור סיג מיקלסון בדרמת העיתונות של ג'ורג' קלוני "לילה טוב ובהצלחה".
ב-2006 שיחק דניאלס בקומדיה "משפחה על גלגלים" וב-2007 בסרט הפשע "המשקיף" את לואיס שותפו העיוור לחדר של כריס פארט (ג'וזף גורדון לוויט).
ב-2008 הופיע במותחן הריגול "הבוגד" בתור קבלן המודיעין קארטר המפעיל את הטרוריסט סמיר הורן (דון צ'ידל) וב-2009 בקומדיה של סם מנדס "לצאת לדרך" בתור ג'רי אביו של הדמות הראשית בסרט בארט פארלנדר.
קריירת משחק > טלוויזיה

דניאלס מגלם את דמותו של ויל מק'אבוי, מגיש חדשות, הדמות הראשית בסדרת הטלוויזיה "חדר החדשות" של אהרן סורקין, שעלתה ב-2012 בערוץ HBO.
בשנת 2013 הצליח דניאלס להפתיע רבים כאשר זכה בפרס אמי לשחקן הטוב ביותר בתפקיד דרמטי ראשי, תוך כדי שהוא גובר על פייבורטים לזכייה כגון בריאן קראנסטון וקווין ספייסי. ב-2017 החל לגלם את דמותו של פרנק גריפין בסדרת הטלוויזיה "חסרי אלוהים". על תפקידו בסדרה זכה ב-2018 בפרס אמי לשחקן המשנה הטוב ביותר במיני סדרה.
ב-2018 שיחק את התפקיד הראשי במיני-סדרה "המגדלים הגבוהים", את דמותו של ג'ון אוניל, ראש המטה ללוחמה בטרור בניו יורק. על תפקידו היה מועמד לפרס אמי לשחקן הראשי הטוב ביותר במיני-סדרה לשנת 2018.
בשנת 2020 גילם את המשנה לתובע הכללי של ארצות הברית ג'יימס קומי במיני-סדרת הטלוויזיה "חוק קומי" של רשת שואוטיים, שמבוססת על הספר של ג'יימס קומי מ-2018.
במרץ 2025, פורסם כי דניאלס הצטרף לעונה השלישית של הסדרה "שרינקינג" בשירות אפל TV פלוס ויגלם את אביו של הדמות ג'ימי, אותה משחק ג'ייסון סיגל.
פילמוגרפיה

רגטיים (1981) - בתפקיד: פי.סי או'דונל.
תנאים של חיבה (1983) - בתפקיד: פלאפ הורטון.
מארי (1985) - בתפקיד: אדי סיסק.
שושנת קהיר הסגולה (1985) - בתפקיד: תום באקסטר/ גיל שפארד.
משהו פראי (1986) - בתפקיד: צ'ארלס דריגס.
צביטה בלב (1986) - בתפקיד: ריצ'רד.
ימי הרדיו (1987) - בתפקיד: ביף באקסטר.
הבית ברחוב קרול (1988) - בתפקיד: קוצ'ראן.
ריקוד המתוקות (1988) - בתפקיד: סאם מאנרס.
בדיקה (1989) - בתפקיד: ריי מאקליין.
אין כמו בבית (1989, סרט טלוויזיה) - בתפקיד: מייק קופר.
Checking Out‏ (1989) - בתפקיד: פול ווייבר.
ארכנופוביה (1990) - בתפקיד: רוס ג'אנינגס.
רוקסי מסובבת את העיר (1990) - בתפקיד: דאנטון ווב.
אהבה כואבת (1991) - בתפקיד: פול וויבר.
אשת הקצב (1991) - בתפקיד: דוקטור אלכס.
מעבורת חלל (1992) - בתפקיד: בן וילסון.
הנה השכונה הולכת (1992) - בתפקיד: וויליס אמבריי.
גטיסבורג (1993) - בתפקיד: קולונל ג'ושוע לורנס צ'מברלין.
ספיד (1994) - בתפקיד: הארי.
טיפשים בלי הפסקה (1994) - בתפקיד: הארי.
לעוף כל הדרך הביתה (1996) - בתפקיד: תומאס אלדן.
שני ימים באל איי (1996) - בתפקיד: תומאס סטאראייר.
101 כלבים וגנבים (1996) - בתפקיד: רוג'ר.
ניסוי וטעייה (1997) - בתפקיד: צ'ארלס טאטל.
פלזנטוויל (1998) - בתפקיד: מיסטר ג'ונסון.
חברי החייזר (1999) -בתפקיד: טים אוהארה.
It's the Rage‏ (1999) - בתפקיד: וורן הארדינג.
רמאים (2000) - סרט טלוויזיה - בתפקיד: דוקטור ג'רארד פלאקי.
מרדף החלומות (2000) - בתפקיד: אד סאקסון.
אסקבנה לאור ירח (2001) - בתפקיד: ראובן סוואדי.
סופר פראייר (2002) - בתפקיד: פרד בארלו.
רצח מתקתק (2002) - בתפקיד: ג'אספר " באדי " נון.
השעות (2002) - בתפקיד: לואיס ווטרס.
אלים וגנרלים (2003) - בתפקידף לווטננט קולונל ג'ושוע לורנס צ'מברלין.
גיבורים דמיוניים (2004) - בתפקיד: בן טראביס.
חיים בין השורות (2005) - בתפקיד: סיג ניקולסון.
הכל בגלל סופר-מר (2005) - בתפקיד: המטיף.
לילה טוב ובהצלחה (2005) - בתפקיד: סיג ניקולסון.
משפחה על גלגלים (2006) - בתפקיד: טראביס גורניק.
ידוע לשמצה (2006) - בתפקיד: אלווין דיואי.
המשקיף (2007) - בתפקיד: לואיס.
הרוס על אמא (2007) - בתפקיד: מארטי רוזנבאום.
קיץ השזיפים (2007) - בתפקיד: המספר.
קופים בחלל (2008) - בתפקיד: דיבוב קולו של זארטוג.
הבוגד (2008) - בתפקיד: קארטר.
שם המשחק (2009) - בתפקיד: פארגוס/ ג'ורג'.
ארלן פאבר (2009) - בתפקיד: ארלן פאבר.
לצאת לדרך (2009) - בתפקיד: ג'רי.
איש הנייר (2009) - בתפקיד: ריצ'רד דאן.
מלאך ימני (2011) - בתפקיד: אייב.
טיפשים בלי הפסקה 2 (2014) - בתפקיד: הארי.
להציל את מארק וואטני (2015) - בתפקיד: תאודור סאנדרס, מנהל נאס"א.
סטיב ג'ובס (2015) - בתפקיד: ג'והן סקאלי.
נאמנים (2016) - בתפקיד: דייוויד.
עולים (2017) - בתפקיד: ביל דונובאן.
התפסן היה מרגל (2018) - בתפקיד: ביל דונובן.
הדרך לחיים (2020) - בתפקיד: מיקי.
פילמוגרפיה > טלוויזיה

חסרי אלוהים (2017) - בתפקיד: גיל גריפין.
המגדלים הגבוהים (2018) - בתפקיד: ג'והאן או'ניל.
חוק קומי (2020) - בתפקיד: ג'יימס קומיי.
American Rust (2021) - בתפקיד: דל האריס.
גבר במלואו (2023) - בתפקיד: צ'ארלי קרוקר.
שרינקינג (2025)
11 באפריל

11 באפריל הוא היום ה-101 בשנה (102 בשנה מעוברת), עד לסיום השנה, נשארו עוד 264 ימים.
אירועים היסטוריים ביום זה

1241 – כוחות מונגולים בראשות באטו חאן מביסים את צבא הונגריה בקרב מוהי
1689 – ויליאם ומרי מוכתרים כשליטי אנגליה, סקוטלנד ואירלנד
1868 – השוגון האחרון של יפן, טוקוגאווה יושינובו, מוסר את טירת אדו לידי הכוחותיו של הקיסר מוצוהיטו, אירוע המסמן את סופה של שוגונות טוקוגאווה ונחשב אירוע מרכזי במהלך רסטורציית מייג'י
1909 – מתקיימת הגרלת המגרשים באחוזת בית, מאורע שנחשב כיום ההולדת של תל אביב
1912 – הונחה אבן היסוד לטכניקום של חיפה, כיום הטכניון
1919 – נוסד ארגון העבודה הבין-לאומי
1921 – ייסוד אמירות עבר הירדן
1945 – צבא ארצות הברית משחרר את מחנה הריכוז בוכנוואלד
1951 – מלחמת קוריאה – נשיא ארצות הברית הארי טרומן מפטר את מפקד כוחות האו"ם בקוריאה, הגנרל דאגלס מקארתור
1961 – משפט אייכמן נפתח בירושלים
1970 – החללית אפולו 13 משוגרת לחלל
1974 – גולדה מאיר מתפטרת מראשות הממשלה
1974 – פיגוע חבלני בקריית שמונה, שתוצאותיו: 18 הרוגים, בהם שמונה ילדים ושני חיילים
1979 – מופל שלטונו של אידי אמין באוגנדה
1987 – חוסיין, מלך ירדן ושר החוץ הישראלי שמעון פרס חותמים על "הסכם לונדון"
1990 – "התרגיל המסריח": שמעון פרס עומד להציג את ממשלתו בפני הכנסת, אבל ברגע האחרון מגלה ששניים מחברי הכנסת של אגודת ישראל לא מתכוונים לתמוך בה
1996 – נפתח מבצע ענבי זעם בדרום לבנון
2002 – מעל 200,000 מוחים צועדים בקראקס לכיוון הארמון הנשיאותי כדי לדרוש את התפטרותו של הנשיא הוגו צ'אווס; 19 נהרגים
2007 – אל-קאעידה מבצע שני פיגועים באלג'יר בירת אלג'יריה ליד משרדי הממשלה. בפיגועים נהרגו כ-30 בני אדם ונפצעו יותר מ-150 אנשים
2011 – סיום המשבר הפוליטי בחוף השנהב: כוחות מיוחדים של צבא צרפת פרצו לארמון הנשיאותי באביג'אן ועצרו את הנשיא בפועל לוראן גבאגבו, אשר סירב לעזוב את תפקידו לאחר שהפסיד בבחירות
2012 – רעידת אדמה באזור סומטרה. חוזקה מוערך בכ-8.6
2019 – הגשושית הישראלית הראשונה, בראשית, התרסקה על אדמת הירח
נולדו

145 – ספטימיוס סוורוס, קיסר רומא (נפטר ב-211)
1358 – ז'ואאו הראשון, מלך פורטוגל (נפטר ב-1433)
1370 – פרידריך הראשון, הנסיך הבוחר מסקסוניה (נפטר ב-1428)
1492 – מרגריט מנווארה, מלכת נווארה וסופרת צרפתיה (נפטרה ב-1549)
1769 – ז'אן לאן, איש צבא צרפתי בתקופתו של נפוליאון בונפרטה (נפטר ב-1809)
1825 – פרדיננד לסל, פוליטיקאי ומנהיג סוציאליסט יהודי-גרמני (נפטר ב-1864)
1770 – ג'ורג' קנינג, ראש ממשלת בריטניה (נפטר ב-1827)
1862 – צ'ארלס אוונס יוז, מדינאי אמריקני ונשיא בית המשפט העליון של ארצות הברית (נפטר ב-1948)
1900 – שאנדור מאראי, סופר הונגרי (נפטר ב-1989)
1908 – פניה ברגשטיין, סופרת ומשוררת ישראלית (נפטרה ב-1950)
1916 – אלברטו חינסטרה, מלחין ארגנטינאי (נפטר ב-1984)
1928 – אתל קנדי, אלמנתו של רוברט "בובי" קנדי (נפטרה ב-2024)
1930 – ניקולס בריידי, פוליטיקאי ודירקטור אמריקאי, שכיהן כמזכיר האוצר של ארצות הברית
1933 – דניס גולדברג, פעיל זכויות אדם דרום אפריקאי (נפטר ב-2020)
1933 – עמנואל (עמי) חובב, קצין מודיעין בצה"ל וחוקר פרטי (נפטר ב-2025)
1934 – מארק סטרנד, משורר יהודי-אמריקאי, מסאי ומתרגם, חתן פרס פוליצר (נפטר ב-2014)
1939 – אהרן שבתאי, משורר עברי, מרצה, ומתרגם מיוונית עתיקה
1940 – תומאס האריס, סופר אמריקאי
1941 – ז'קלין בואייה, זמרת ושחקנית צרפתייה, זוכת אירוויזיון 1960 כנציגת צרפת
1947 – צ'רלי ביטון, פעיל חברתי ישראלי וחבר הכנסת מטעם חד"ש, ממייסדי הפנתרים השחורים (נפטר ב-2024)
1949 – חיים שריר, מפיק טלוויזיה וקולנוע
1953 – עדי טלמור, עורך וקריין חדשות בגלי צה"ל (נפטר ב-2011)
1953 – אנדרו ויילס, מתמטיקאי, מוכיח המשפט האחרון של פרמה
1956 – פנחס בוכריס, מפקד יחידה 8200 ומנכ"ל משרד הביטחון
1960 – ג'רמי קלארקסון, מגיש טלוויזיה ועיתונאי בריטי
1965 – ויסאם אל-חסן, בריגדיר גנרל לבנוני (נפטר ב-2012)
1967 – אלון נוימן, שחקן קולנוע, טלוויזיה ותיאטרון ומדבב ישראלי
1967 – הדר רובינשטיין, שחיינית ישראלית
1968 – ערן סלע, פרשן כדורסל ישראלי
1970 – ואדים אלכסייב, שחיין ישראלי-סובייטי
1971 – סנדרה רינגלר, סטייליסטית ומגישת טלוויזיה ישראלית
1977 – די ג'יי פרש, מוזיקאי, תקליטן, רמיקסר ומפיק מוזיקלי בריטי
1978 – אביב פרנקל, יזם הייטק, עיתונאי, במאי סרטים דוקומנטריים ומגיש טלוויזיה
1981 – אלסנדרה אמברוזיו, דוגמנית ברזילאית
1988 – אביב אלקבץ, שחקן ישראלי
1991 – טיאגו אלקנטרה, כדורגלן ספרדי המשחק בעמדת הקשר בקבוצה ליברפול
נפטרו

678 – האפיפיור דונוס (נולד ב-610)
1034 – רומנוס השלישי, קיסר האימפריה הביזנטית (נולד ב-968)
1079 – סטניסלב הקדוש (משצ'פנוב) (נולד ב-1030)
1240 – ל'ואלין הגדול, נסיך ויילס הראשון (נולד ב-1172)
1554 – תומאס וייאט הצעיר, עמד בראש מרד כנגד מרי הראשונה, מלכת אנגליה (נולד ב-1521)
1890 – ג'וזף מריק, הידוע בכינויו "איש הפיל" (נולד ב-1862)
1950 – ביינברידג' קולבי, מזכיר המדינה של ארצות הברית (נולד ב-1869)
1974 – אברהם רובינזון, מתמטיקאי יהודי (נולד ב-1918)
1975 – יעקב יונילוביץ', מצלמי הקולנוע הראשונים בישראל (נולד ב-1908)
1983 – אברהם יפה, אלוף בצה"ל, חבר הכנסת, ממייסדי התנועה למען ארץ ישראל השלמה ומייסד רשות שמורות הטבע (נולד ב-1913)
1987 – פרימו לוי, סופר יהודי-איטלקי (נולד ב-1919)
1987 – נתניה דברת, זמרת סופרן ישראלית ומורה לפיתוח קול באקדמיה למוזיקה בתל אביב (נולדה ב-1930)
2006 – פרוף, ראפר אמריקאי (נרצח בהופעה, נולד ב-1975)
2007 – קורט וונגוט, סופר אמריקאי (נולד ב-1922)
2013 – רם כרמי, אדריכל ישראלי (נולד ב-1931)
2014 – לו הדסון, כדורסלן אמריקאי (נולד ב-1944)
2014 – רון פונדק, ממתכנני הסכמי אוסלו, כיהן כמנכ"ל מרכז פרס לשלום משנת 2001 עד 2012 (נולד ב-1955)
2019 – ישראל יצחקי, זמר ישראלי (נולד ב-1925)
2020 – שמואל חפר, יו"ר מכללת בית רבקה בכפר חב"ד, סגן יו"ר אגודת חסידי חב"ד בישראל ויו"ר הוועד למען שלמות העם (נולד ב-1930)
2020 – ג'ון הורטון קונוויי, מתמטיקאי בריטי (נולד ב-1937)
2021 – רינה לוינסון, טייסת בחיל האוויר הישראלי (נולדה ב-1927)
2023 – חיים ירון, קצין צה"ל בדרגת תת-אלוף, כיהן כראש מחלקת הציוד של חיל האוויר במלחמת יום הכיפורים (נולד ב-1929)
2023 – מאיר שלו, סופר ופובליציסט ישראלי (נולד ב-1948)
חגים ואירועים החלים ביום זה

פסחא
ספטימיוס סוורוס
צ'רלי ביטון
אמנדה סייפריד

| --- | --- |

סייפריד, 2019
 לידה:  3 בדצמבר 1985 (בת 39) אלנטאון, פנסילבניה, ארצות הברית
 שם לידה:  Amanda Michelle Seyfried 
 מדינה:  ארצות הברית ארצות הברית
 תקופת הפעילות:  מ-1996
 מקום לימודים:  אוניברסיטת פורדהם  תיכון ויליאם אלן 
 בן או בת זוג:  ג'סטין לונג (2013–ספטמבר 2015)  תומאס סדוסקי (2017–?) 
 צאצאים:  Nina Sadoski, Thomas Seyfried-Sadoski 
 מספר צאצאים:  2 
 פרסים והוקרה:  טיים 100 (2022)  פרס גלובוס הזהב לשחקנית הטובה ביותר - מיני סדרה או סרט טלוויזיה (2023) 
 פרופיל ב-IMDb
 
אמנדה מישל סייפריד (באנגלית: Amanda Michelle Seyfried; נולדה ב-3 בדצמבר 1985) היא שחקנית קולנוע וטלוויזיה, דוגמנית וזמרת אמריקאית. מוכרת בשל משחקה בסרטי הקולנוע "ילדות רעות" (2004), "מאמא מיה!" (2008), "עולם הזמן" (2011) ו"עלובי החיים" (2012) ובסרטו של דייוויד פינצ'ר "מאנק" משנת 2020, עליו קיבלה מועמדות לפרס גלובוס הזהב ולפרס אוסקר לשחקנית המשנה הטובה ביותר.
ביוגרפיה

סייפריד נולדה באלנטאון, פנסילבניה, למשפחה נוצרית ממוצא גרמני ובריטי. אביה, ג'ק סייפריד הוא רוקח, ואמה, אן (לבית סנדר) היא מרפאה בעיסוק. סייפריד סיימה את לימודיה בבית הספר התיכון ויליאם אלן בשנת 2003.
לה אחות גדולה, ג'ניפר סייפריד, מוזיקאית בלהקת הרוק Love City שפעילה בפילדלפיה.
סייפריד נרשמה לאוניברסיטת פורדהם בסתיו 2003, אך חזרה בה מהרשמתה, לאחר שהוצע לה תפקידה בסרט "ילדות רעות".
חיים אישיים

ב-2008 סייפריד החלה בזוגיות עם השחקן האנגלי דומיניק קופר שכיכב לצדה ב"מאמא מיה!" עד שנפרדו ב-2010, ובשנת 2013 החלה לצאת עם השחקן האמריקאי ג'סטין לונג עד ל-2015. בתחילת שנת 2016 סייפריד החלה בזוגיות עם השחקן האמריקאי תומאס סדוסקי (אנ'), עמיתה לסרט "המילה האחרונה" - בני הזוג התארסו בספטמבר 2016, ובמרץ 2017 הם נישאו בטקס חתונה פרטי, כשמאוחר יותר באותו חודש היא ילדה את בתם הבכורה. בנם השני של סייפריד וסדוסקי, נולד בספטמבר 2020.
סייפריד הצהירה שהיא סובלת מחרדה, הפרעה טורדנית-כפייתית, התקפי פאניקה ופחד במה, בגללו נמנעה מהופעות תיאטרון עד 2015.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | ילדות רעות | קארן סמית' |  |
| 2005 | תשע נשמות | סמנת'ה |  |
| 2005 | אקדח אמריקאי | מאוס |  |
| 2006 | אלפא דוג | ג'ולי באקלי |  |
| 2008 | סולסטיס | זואי |  |
| 2008 | מאמא מיה! | סופי שרידן |  |
| 2009 | בוגי ווגי | פייג' אופנהיימר |  |
| 2009 | הגוף של ג'ניפר | אניטה "נידי" לסניקי |  |
| 2009 | קלואי | קלואי סוויני |  |
| 2010 | ג'ון היקר | סוואנה לין קרטיס |  |
| 2010 | מכתבים לג'ולייט | סופי האל |  |
| 2011 | ירח אדום | ולרי |  |
| 2011 | תיק של פטישים | אמנדה |  |
| 2011 | עולם הזמן | סילביה וייס |  |
| 2012 | אבודה | ג'יל קונווי |  |
| 2012 | עלובי החיים | קוזט |  |
| 2013 | סוף האהבה | אמנדה |  |
| 2013 | החתונה הגדולה | מיסי אוק'ונר |  |
| 2013 | הממלכה הסודית | מרי קתרין בומבה | דיבוב |
| 2013 | לאבלייס | לינדה לאבלייס |  |
| 2014 | מיליון דרכים להתפגר | לואיז |  |
| 2014 | כשנהיה צעירים | דרבי מייסי |  |
| 2015 | טד 2 | סמנת'ה לסלי ג'קסון |  |
| 2015 | פן | מארי |  |
| 2015 | כולם אוהבים את הקופרס | רובי |  |
| 2015 | אבות ובנות | קייטי דייוויס |  |
| 2017 | המילה האחרונה | אן שרמן |  |
| 2017 | המופע של אדי | ג'ודי |  |
| 2017 | הכנסייה החדשה | מארי מנסנה |  |
| 2018 | גרינגו (אנ')‏ | סאני |  |
| 2018 | אנון | אנון |  |
| 2018 | מאמה מיה! Here We Go Again | סופי שרידן |  |
| 2019 | אמנות המירוץ בגשם | אייברי "איב" סוויפט |  |
| 2020 | סקובי דו! | דפני בלייק | דיבוב |
| 2020 | היית צריך לעזוב | סוזנה |  |
| 2020 | מאנק | מריון דייוויס |  |
| 2021 | דברים ששמענו וראינו | קתרין קלייר |  |
| 2021 | פה מלא אוויר | ג'ולי דייוויס |  |
| 2023 | Seven Veils | ג'נין |  |
| יפורסם בהמשך | The Housemaid | נינה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001-1999 | כשהעולם מסתובב | לוסינדה "לוסי" מונטגומרי | 16 פרקים |
| 2003 | כל ילדיי | ג'וני סטפורד | 3 פרקים |
| 2004 | חוק וסדר: מדור מיוחד | ת'נדי מקיין | פרק: "Outcry" |
| 2004–2006 | ורוניקה מארס | לילי קיין | תפקיד חוזר; (עונות 2-1); 11 פרקים |
| 2005 | האוס | פאם | פרק: "Detox" |
| 2006 | לרכב אל החופש | רבקה | 5 פרקים |
| 2006 | CSI | לייסי פין | פרק: "Rashomama" |
| 2006 | משפט וצדק | אן ג'ולייט דיגס | פרק: "Pretty Woman" |
| 2006–2011 | אהבה גדולה | שרה אליזבת' הנריקסון | תפקיד ראשי; (5 עונות); 44 פרקים |
| 2008 | אבא אמריקאי | איימי | דיבוב; פרק: "Escape from Pearl Bailey" |
| 2014 | קוסמוס: מסע לחלל | מארי ת'ארפ | דיבוב; פרק: "The Lost Worlds of Planet Earth" |
| 2017 | טווין פיקס | בקי בארנט | 4 פרקים |
| 2018 | איש משפחה | אלי | דיבוב; פרק: "Boy (Dog) Meets Girl (Dog)" |
| 2022 | הנושרת | אליזבת הולמס | מיני סדרה מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2022) מועמדת פרס גילדת שחקני המסך לשחקנית הטובה ביותר בסרט טלוויזיה או במיני-סדרה (אנ') (2022) |
| 2023 | החדר הצפוף | ריאה | תפקיד ראשי; 10 פרקים |
| 2025 | נהר ארוך בוהק | מיקי | מיני-סדרה; |
זיאד אבו עמר

זיאד אבו עמר (בערבית: زياد أبو عمرو; נולד ב-1950) הוא פוליטיקאי פלסטיני, סגן ראש ממשלת הרשות הפלסטינית בממשלתו של מוחמד אשתייה. במהלך שנת 2007 כיהן כשר החוץ של הרשות הפלסטינית.
אבו עמר, יליד עזה ותושב הגדה המערבית, הוא חבר הוועד הפועל של אש"ף וחבר המועצה המחוקקת הפלסטינית.
ביוגרפיה

נולד בעיר עזה בשנת 1950. את לימודיו האקדמיים החל באוניברסיטת דמשק בסוריה, שם קיבל תואר ראשון בספרות ובשפה האנגלית. את התואר השני והדוקטורט בפוליטיקה השוואתית עשה באוניברסיטת ג'ורג'טאון בוושינגטון די. סי. בירת ארצות הברית.
לאחר שעבד במשך זמן מה כמורה בבחריין, עומאן וסוריה, השתקע אבו עמר בגדה המערבית והחל ללמד מדע המדינה באוניברסיטת ביר זית שברמאללה ב-1985.
בבחירות הכלליות ברשות הפלסטינית ב-1996 התמודד אבו עמר כמועמד עצמאי וזכה במושב במועצה המחוקקת הפלסטינית כנציג העיר עזה. בתקופה זו כיהן כיושב ראש הוועדה הפוליטית של המועצה המחוקקת.
בחודשים אפריל עד אוקטובר 2003 כיהן כשר התרבות בממשלתו של מחמוד עבאס.
הוא נבחר שוב בבחירות לרשות המחוקקת הפלסטינית בינואר 2006.
לאחר תקופת אלימות בין-פלגית בשטחים הפלסטיניים בתחילת 2007, התפטרה ממשלת החמאס ב-15 בפברואר. ראש הממשלה אסמאעיל הנייה הקים ממשלת אחדות לאומית חדשה עם אבו עמר כשר החוץ. הקבינט אושר על ידי המועצה המחוקקת וחבריו נכנסו לתפקידם ב-18 במרץ.
ב-6 ביוני 2013 מונה זיאד אבו עמר על ידי הנשיא הפלסטיני מחמוד עבאס לתפקיד סגן ראש ממשלת הרשות הפלסטינית. שבו החזיק לאורך ממשלותיו של ראמי חמדאללה וגם בממשלתו הנוכחית (2023) של מוחמד אשתייה.
אבו עמר פרסם מספר ספרים, הבולט שבהם הוא "הפונדמנטליזם האיסלמי בגדה המערבית וברצועת עזה: האחים המוסלמים והג'יהאד האיסלמי".
אידאולוגיה ודעות פוליטיות

אבו עמר נחשב לפוליטיקאי רפורמיסט וחלק מ"המשמר הצעיר" של ההנהגה הפלסטינית. לעיתים ביקר את התנהלות הרשות הפלסטינית ושירותי הביטחון שלה. תיווך בשיחות בין שתי הסיעות הפלסטיניות העיקריות, חמאס ופת"ח, ומקובל על שתי הקבוצות. הוא תומך בייצוג לקבוצות אופוזיציה כמו חמאס והג'יהאד האיסלמי, בטענה שכך הן תהיינה אחראיות יותר להשלכות מעשיהן.
חיים אישיים

אבו עמר נשוי ואב לחמישה ילדים. מתגורר כעת ברמאללה.
יאסר עבד רבו

| --- | --- |

 לידה:  17 בספטמבר 1945 (בן 79) יפו, פלשתינה (א"י) 
 מדינה:  מדינה פלסטינית 
 מקום מגורים:  Birecik 
 השכלה:  האוניברסיטה האמריקאית בקהיר 
 תפקיד:  מזכיר הוועד הפועל של הארגון לשחרור פלסטין (2005–2015)  שר תרבות 
 מפלגה:  הדרך השלישית 
 השקפה דתית:  אסלאם 
 בן או בת זוג:  ליאנה בדר 
 
עבד רבו עם נשיא הרשות הפלסטינית יאסר ערפאת, קופנהגן, דנמרק, 1999
יאסר עבד רבו (בערבית: ياسر عبد ربه; נולד ב-1944 ביפו) הוא פוליטיקאי פלסטיני, חבר בוועד המנהל של הארגון לשחרור פלסטין ולשעבר מזכ"ל הוועד הפועל של הארגון. היה ממנהיגי ארגון הטרור של נאיף חוואתמה ויושב ראש יוזמת השלום, יוזמת ז'נבה, הפלסטינית.
חייו האישיים

יאסר עבד רבו נולד ביפו, נשוי לסופרת ליאנה בדר ואב לשניים.
הערות שוליים

↑  יאסר עוקבי, ‏דיווח: יאסר עבד רבו פוטר מתפקידו כמזכ"ל הוועד הפועל של אש"ף, באתר מעריב אונליין, 1 ביולי 2015
↑  יוזמת ז'נבה, יו"ר יוזמת ז'נבה הפלסטינית יאסר עבד רבו: "להקים ועידה בינלאומית", ‏31 במאי 2015
↑  Caroline B. Glick, Our World: Washington’s israeli allies, ‏31 באוגוסט 2010 (באנגלית)
↑  מיכאל דבורין, מוחמד בכרי מאשר: עבד רבו השתתף במימון הסרט "ג'נין ג'נין", באתר News1 מחלקה ראשונה, 2 בדצמבר 2004
↑  עלי ואקד, הסכמה מ"קיר לקיר": ממשלת אבו עלא תוצג בקרוב, באתר ynet, 29 בספטמבר 2003
↑  אמיר תיבון‏, למרות הלחצים מאירופה - ייסגר ארגון השלום הפועל ברמאללה, באתר וואלה, 20 באוגוסט 2015
↑  אבי יששכרוף, יאסר עבד רבו: נכיר במדינת ישראל בכל צורה שהיא תמורת גבולות 67', באתר הארץ, 13 באוקטובר 2010
↑  מעין שריג, ‏עבד רבו: "ממשלת נתניהו ביקשה שיחות חסויות", באתר ‏מאקו‏, 7 בספטמבר 2011
↑  גלעד גמליאלי, ‏הרשות הפלסטינית מצטרפת לדרישות חמאס, באתר ‏מאקו‏, 23 ביולי 2014
| --- | --- |
בקרת זהויות :  NLI: 987007528897405171  ISNI: 0000 0000 2449 9871  LCCN: n80030193  VIAF: 23434398   WorldCat (עם VIAF): 23434398
מילה קוניס

| --- | --- |

קוניס, 2018
 לידה:  14 באוגוסט 1983 (בת 41) צ'רנוביץ, הרפובליקה הסובייטית הסוציאליסטית האוקראינית, ברית המועצות (כיום באוקראינה) אוקראינה 
 שם במה:  Mila Kunis 
 שם לידה:  Міле́на Ма́рківна Ку́ніс 
 מדינה:  ארצות הברית ארצות הברית
 תקופת הפעילות:  מ-1994
 מקום לימודים:  אוניברסיטת לויולה מרימאונט  אוניברסיטת קליפורניה בלוס אנג'לס  תיכון פיירפקס  Los Angeles Center for Enriched Studies 
 בן או בת זוג:  אשטון קוצ'ר (2015–?)  מקולי קאלקין (2002–2010)  אשטון קוצ'ר (2012–?) 
 צאצאים:  ויאט קוצ'ר, דימיטרין קוצ'ר 
 מספר צאצאים:  2
 פרסים והוקרה:  פרס סאטורן לשחקנית המשנה הטובה ביותר (2011)  טיים 100 (2022)  Hasty Pudding Woman of the Year (2018)  פרס הקולנוע של MTV לנבל הטוב ביותר (2014)  פרס מרצ'לו מסטרויאני  פרס יופיטר 
 פרופיל ב-IMDb
 
קוניס, 2008
מילנה מארקובנה "מילה" קוניס (באנגלית: Milena Markovna "Mila" Kunis, באוקראינית: Мілена "Міла" Марківна Куніс; נולדה ב-14 באוגוסט 1983) היא שחקנית קולנוע וטלוויזיה אמריקאית-יהודייה ילידת אוקראינה הסובייטית, אשר ידועה בין היתר בשל תפקידה כג'קי ברקהארט בקומדיית המצבים "מופע שנות ה-70" ומדיבוב דמותה של מג בסדרה "איש משפחה". בשנת 2010 הייתה מועמדת לפרס גלובוס הזהב לשחקנית המשנה הטובה ביותר על הופעתה בתור לילי בסרט "ברבור שחור".
ביוגרפיה

קוניס נולדה בצ'רנוביץ שבאוקראינה הסובייטית, למשפחה יהודית. אמה, אלווירה, היא מורה לפיזיקה ומנהלת חנות תרופות, ואביה, מארק, הוא מהנדס מכונות. לה גם אח גדול בשם מייקל. סביה של קוניס הם ניצולי שואה. קוניס סיפרה שמשפחתה נמלטה מברית המועצות בגלל הרדיפות האנטישמיות ברחבי הרפובליקה הסובייטית, ולכן גם התקשו לגדלם לאור המסורת היהודית שדוכאה תחת המשטר הקומוניסטי. ב-2017 סיפרה קוניס למראיין של ynet שערכה בדיקת DNA וגילתה שהמוצא האתני שלה הוא 96% יהודי-אשכנזי.
ב-1991, כשהייתה בת שבע, עברה עם משפחתה ללוס אנג'לס שבארצות הברית. היא נרשמה לבית הספר היסודי בלי לדעת מילה באנגלית. קוניס אמרה: "אני לא זוכרת כלום אבל אמי ספרה לי שבאתי הביתה בטראומה. לא הכרתי את האנשים, את המנהגים, את השפה ואת החברה". היא הוסיפה: "תאר לך מה זה להיות עיוור וחירש בגיל 7". קוניס סיפרה ששפת האם שלה היא רוסית ובה דיברו במשפחתה.
כשהייתה בת תשע אביה רשם אותה לחוג משחק בבוורלי הילס, שם פגשה את סוזן קרטיס, הסוכנת האישית שהייתה לה באותה תקופה. קוניס אמרה: "ההורים שלי בהתחלה אמרו לה: אנחנו עובדים במשרה מלאה ולכן לא נוכל לקחת אותה לאודישנים. סוזן אמרה: 'אל תדאגו, אני אעשה הכל'." קוניס התחילה להופיע בפרסומות ראשוניות, בקטלוגים ומוצרים.
קוניס למדה בבית הספר התיכון בלוס אנג'לס. במהלך תקופת צילומי "מופע שנות השבעים" הייתה לה מורה שלימדה אותה גם על הסט.